તાલુકાના વાડાસડા ગામે રહેતા કિશન જુવાનસિંહ ચૌહાણ અને અંકુર વોરા નામના બે યુવાનો પર તાલુકા પોલીસે પ્રોહીબીશનનો કેઈસ કરી ગતરાત્રીના જામીન પર છોડી મૂક્યા હતા પણ આજે સવારે બંને શખ્સો ઈજાગ્રસ્ત હાલતમાં જેતપુર સરકારી હોસ્પીટલે દાખલ થતાં કિશનને હોસ્પીટલે દાખલ થવા અંગે પૂછતા તેણે જણાવેલ કે અમે બંને શનિવારના રોજ ગોંડલ જતા હતા ત્યારે તાલુકા પોલીસના શામળા અને મિલન નામના બે પોલીસવાળાઓએ લિલાખા ગામ પાસે અમને બંનેને રોકી તમે અંગ્રેજી દારૂ ક્યા સંઘર્યો છે તેમ પૂછતા અમારે દારૂ વેચવા સાથે કંઈ લેવા દેવા જ ન હોવાથી અમોએ અમને કંઈ ખબર નહીં તેમ જણાવેલ જેથી પોલીસ અમને બંનેને પકડી જેતપુર તાલુકા પોલીસ સ્ટેશને લાવી ત્યાં દારૂની કબુલાત માટે બેલ્ટ, લાકડી તેમજ ધોકા વડે ઢોર માર મારીને જો દારૂ ઉતાર્યો ન હોય તો હવે બંનેને એક એક લાખ રૂપિયો આપવો પડશે પરંતુ અમે બંનેને દારૂ વેચવા સાથે કંઈ નિસ્બત જ ન હોવાથી અમે બંનેએ પૈસા આપવાની ના પાડતા અમને બંનેને પોલીસે ફ્રી ઢોર માર મારી પ્રોહીબીશનનો કેઈસ કરી જામીન પર છોડી મૂક્યા હતા પરંતુ ઘરે જતા હાથ પગ પર સોજો આવી ગયો અને શ્વાસ લેવામાં તકલીફ્ થતાં સારવાર માટે જેતપુર સરકારી હોસ્પીટલે આવી સારવાર લઈ હોસ્પીટલેથી જ બંને પોલીસવાળાઓ વિરૂધ ફ્રિયાદ કરવાની તજવીજ હાથ ધરી હતી.